GARANTNA IZJAVA

Garancija počinje teći od trenutka ugradnje stolarije, te potpisa primopredajnog zapisnika.

U slučaju da se zapisnik ne potpiše garancija počinje teči 24 sata od ugradnje i izdavanje R1 računa.

Proizvođač daje jamstvo za kvalitetu i funkcionalnost proizvoda u trajanju od 24 mjeseca, uključujući staklo, ugrađeni okov, te postojanost profila.

Proizvođač daje jamstvo za zaštitu od sunca u trajanju od 12 mjeseci (tende, rolete, žaluzine, roloi..).

Za ugrađene motore i elektroniku u proizvode prenosi se jamstvo proizvođača istih.

Eventualne nepravilnosti na površini stolarije koje se s udaljenosti od 2 m pri normalnoj dnevnoj svjetlosti ne vide, ne smatraju se oštećenjima i ne mogu biti predmet reklamacije

Izvođač se obvezuje da po svom nahođenju, uz isključenje drugih zahtjeva naručitelja, za svoj račun izvrši popravak ili zamjenu defektnih dijelova koji su nastali njegovom krivnjom, pod uvjetom da je roba iz ponude i ugovora u cijelosti plaćena.

Garantna obaveza ne važi za habanje i/ili oštećenja koje je nastalo uslijed nenormalnog korištenja, udaraca, lošeg održavanja, te posljedica više sile, kao i za oštećenja koja su nastala nestručnim rukovanjem od strane naručitelja njegovom krivnjom.

Roba je u vlasništvu izvođača do konačne uplate računa.